רפי אלדור

רפי (רפאל) אלדור (נולד ב-11 בנובמבר 1953) הוא פרופסור לכלכלה העוסק בניהול סיכונים בעזרת מכשירים פיננסיים, אופציות וחוזים עתידיים. פרסם מספר ספרים בנושאי כלכלה ושוק ההון.

בשנת 2008 אובחן כחולה במחלת פרקינסון<ref name=":2"></ref> ובכנס הפרקינסון הישראלי המקוון 2021 קיבל פרס מפעל חיים על קידום ההתמודדות עם המחלה בישראל ומחוצה לה.

== ביוגרפיה ==
רפי אלדור נולד וגדל בתל אביב. התחנך ולמד בבתי הספר היסודיים "היובל" בתל אביב ו"ניצנים" ברמת גן, ובבית הספר התיכון "אהל שם". בעת שירותו הצבאי שימש פקח טיסה ולמד באוניברסיטת תל אביב. בשנת 1978 סיים תואר ראשון בכלכלה וזכה במלגה באוניברסיטת הרווארד, ללימודי תואר שני (1981) ודוקטורט (1982). נושא עבודת הדוקטורט שלו: "The Effective Protection Rate Under Uncertainty".<ref></ref> במהלך לימודיו השלים גם חטיבה במנהל עסקים (מימון) ב-MIT.

בשנת 1982 שב לישראל, והצטרף לסגל האקדמי של החוג לכלכלה באוניברסיטת תל אביב, ועבד שם בשנים 1983–1996.<ref name=":6"></ref> באותם ימים עסקו רוב הקורסים בכלכלה בחומר תאורטי. אלדור החליט לחבר בין התיאוריה לפרקטיקה ופיתח קורס אקדמי בנושא "שווקים פיננסיים, אופציות וחוזים עתידיים" והחל ללמד אותו. הסמינר בנושא "שווקים פיננסיים" ממשיך להינתן באוניברסיטת תל אביב ונמנה עם קורסי הבחירה הפופולריים.<ref>לדוגמה, בשנת תשע"ז: </ref>

הוזמן לשמש כמרצה אורח באוניברסיטת קולומביה ובאוניברסיטת בוסטון (1988-1985), בנוסף למשרתו באוניברסיטת תל אביב. בשנת 1988 התחיל לעסוק בניהול וגידור סיכונים, ניהול כספים בפועל, הנפקת חברות וייעוץ לבנקים.<ref name=":1" />

בשנת 1994 הוקם בית הספר למנהל עסקים במרכז הבינתחומי הרצליה והוא הוזמן על ידי פרופ׳ אוריאל רייכמן ללמד בו (1998). הוא היה ראש התוכנית לכלכלה וראש התמחות מימון עד פרישתו לגמלאות. אחד החידושים שהכניס בתוכנית הלימודים היה הקמת חדר מסחר בו ילמדו הסטודנטים באופן מעשי לסחור בבורסה לניירות ערך.

בפרויקט "עתיד משותף" ליווה אלדור יחד עם יועצי השקעות מ"אי בי.אי בית השקעות", סטודנטים מצטיינים בשנה האחרונה ללימודיהם בתואר הראשון במנהל עסקים המתמחים בתחום המימון. הפרויקט מהווה חלק מקורס אקדמי שנתי, ובאופן זה, התאפשר לסטודנטים לרכוש ניסיון וידע מעשי בניהול תיקי השקעות.<ref name=":5"></ref> הוקמה גם קרן מלגות לרווחי הפרויקט שפירותיה משמשים מלגות לימודים לסטודנטים מעוטי יכולת ובעלי רקע של מעורבות בקהילה.<ref></ref><ref name=":5" /> קורסים נוספים שהעביר היו: אופציות וחוזים עתידיים, ניהול תיקי השקעות פרקטי, וסמינר בשוק ההון.

בין השנים 2000–2013 כיהן כראש החוג למימון בבית הספר אריסון למנהל עסקים<ref name=":1"></ref> ואחר כך, כראש מרכז ריץ' לשווקים פיננסיים.<ref name=":4" />

כיהן כמרצה וחבר סגל בכיר גם באוניברסיטת בר-אילן,<ref name=":4"></ref> בין השנים 1998-1992<ref>שיחה טלפונית עם רפי אלדור בתאריך 19 יוני 2021</ref><ref name=":6" /> במקביל לעבודתו באוניברסיטת תל אביב.
רפי אלדור כתב מאמרים רבים בכתבי עת מדעיים כמו "רבעון לכלכלה" ובמדורים הכלכליים של העיתונים "מעריב", "ידיעות אחרונות" ו"דבר", וכן בירחונים מקצועיים כמו "רבעון לבנקאות", "סטטוס" ו"סוכן הביטוח".

אלדור שימש בהתנדבות במשך 18 שנים כיו"ר ועדת ההשקעות של האגודה למלחמה בסרטן.<ref name=":3"></ref> ליווה וקידם את פרויקט "עתיד משותף", בו מוענקות מלגות לסטודנטים מצטיינים דלי-אמצעים.

=== התמודדותו עם מחלת פרקינסון ===
בשנת 2008 התגלתה בגופו מחלת פרקינסון, ובמטרה להאט את קצב התפתחותה החל לרקוד, לשחות, ולהתאמן בטאי צ'י וצ'י קונג. הוא הרבה לרקוד עם אנה ארונוב ורקדניות נוספות,<ref></ref> להופיע באירועים שונים ברחבי הארץ ובתחרויות , בהן רקדן חובב מופיע יחד עם רקדן מקצועי. בשנת 2015 הוזמן להרצות ב-TEDx על המחלה והתמודדותו דרך הריקוד.<ref></ref> נוסף על כך, הרבה להופיע ולהרצות על המחלה וההתמודדות איתה בתוכניות רדיו וטלוויזיה.<ref></ref> הוא היה בין יוזמי ומקימי תוכנית "קצב החיים" ברמת השרון<ref></ref> לדבריו, כאשר ראה שהריקודים עוזרים לו החליט לעזור גם לאחרים. הוא פנה לבעלי אולמות סטודיו לריקוד שתרמו את האולמות כאשר אלה ריקים, גייס מורות והדריך אותן להתמקד בתנועות הריקוד המשפרות את מצב החולים. הקים קבוצת רקדנים המתמודדים עם המחלה ברמת השרון בחסות מנהל גיל הזהב ו"מגוונים" בשם "רוקדים את החיים", ובשנת 2018 זכתה התוכנית במקום שלישי בפרס גליקמן, בזכות עבודה מקצועית ומקורית בפיתוח השירותים לאוכלוסייה המבוגרת הסובלת מירידה קוגניטיבית.<ref></ref> אלדור הקים קבוצות ריקוד נוספות של אנשים המתמודדים עם המחלה. היום קיימות בארץ קבוצות ריקוד ברמת גן, ראשון לציון, פתח תקווה ועוד.<ref>https://dance4life.co.il/branches/ - סניפי רוקדים עם החיים</ref>

== פרסים והוקרה בהם זכה ==
* פרס ראשון על עבודת מחקר (1984), שניתן במסגרת תחרות שנערכה מטעם Erhard Centre באוניברסיטת תל אביב.<ref name=":8"></ref>
* פרס על מאמר שנכתב יחד עם שמואל האוזר, אברהם קמרה, ומיקי כהן, במסגרת כנס מטעם Multinational Finance Society שהתקיים ב-La Garda שבאיטליה (2001).<ref name=":8" />
* זכייה על הסרט "כנגד כל הסיכויים", בתחרות סרטים קצרים בקונגרס פרקינסון העולמי, פורטלנד (2016).
* איש השנה של רמת השרון (2017)
* אות הוקרה על פעילותו באגודה למלחמה בסרטן (2019).<ref name=":3" />
* פרס מפעל חיים בכנס הפרקינסון הישראלי המקוון 2021, על תרומתו לקידום ההתמודדות עם מחלת פרקינסון בישראל ומחוצה לה.

== ספריו ==
* רפי אלדור, אופציות, חוזים עתידיים וניהול סיכונים, תל אביב: הוצאת הבורסה לניירות ערך בתל אביב, 1991. (הספר הודפס ב-8 מהדורות).
* רפי אלדור, יאיר זימון, מדריך לבורסה ולשוק ההון, נתניה: הוצאת עמיחי, 1997. (הספר הודפס ב-6 מהדורות).<ref name=":1" />
* רפי אלדור, קובי קרייזלר, מכשירים פיננסיים - אופציות, חוזים עתידיים, איגרות חוב ועוד, תל אביב: הוצאה עצמית, 2005.
* רפי אלדור, שמואל האוזר, רפי מלניק, בחינת ההשפעה של טרור ומדיניות אנטי-טרור על שוקי ההון, ירושלים: רשות ניירות ערך, תשס"ו (2005).
* רפי אלדור, רוקד את החיים, להתמודד עם פרקינסון מחוץ לקופסת התרופות, בני ברק: הוצאת ״מטר״, 2022.

==קישורים חיצוניים==

* 
* [http://רפיאלדור.com רפי אלדור] – ארכיון מאמרים

* [https://www.youtube.com/watch?v=1Gn4r9VkoY0 פרס מפעל חיים לפרופסור רפי אלדור על תרומתו לקידום ההתמודדות עם מחלת פרקינסון בארץ ובעולם]
* 

==הערות שוליים==

קטגוריה:כלכלנים ישראלים
קטגוריה:סגל אוניברסיטת תל אביב: כלכלה
קטגוריה:סגל המרכז הבינתחומי הרצליה: כלכלה
קטגוריה:בוגרי בית ספר ניצנים (רמת גן)
קטגוריה:בוגרי בית הספר אהל שם
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת הרווארד
קטגוריה:רקדנים ישראלים
קטגוריה:זוכי פרס מפעל חיים
קטגוריה:דירקטורים ישראלים
קטגוריה:פעילים חברתיים ישראלים
קטגוריה:ישראלים שנולדו ב-1953